title: 2012/600/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/288

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2010
   (2012/600/EU)
   EUROOPAN PARLAMENTTI, joka

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26 päivänä lokakuuta 2004 annetun neuvoston asetuksen (EY) N:o 2007/2004 (3) ja erityisesti sen 30 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A7-0133/2012),

               1.

               myöntää Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 39.

      (2)  EYVL L 248, 16.9.2002, s. 1.

      (3)  EUVL L 349, 25.11.2004, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2010 sekä viraston vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26 päivänä lokakuuta 2004 annetun neuvoston asetuksen (EY) N:o 2007/2004 (3) ja erityisesti sen 30 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0133/2012),

                  A.

                  ottaa huomioon, että tilintarkastustuomioistuin on ilmoittanut saaneensa kohtuullisen varmuuden siitä, että varainhoitovuoden 2010 tilit ovat luotettavat ja että tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 10. toukokuuta 2011 Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2009 (5) ja että se vastuuvapauspäätökseen liitetyssä päätöslauselmassa muun muassa

                              —

                              kehotti virastoa parantamaan määrärahojen käyttöastetta laatimalla mahdollisten seuraavalle varainhoitovuodelle tehtävien määrärahasiirtojen analysointia varten asianmukaiset ohjeet ja menettelyt, joiden avulla siirtojen määrä saataisiin minimoitua,

                              —

                              oli huolestunut siitä, että viraston täytyi perua määrärahoja (13 900 000 euroa vuonna 2009 ja 13 000 000 euroa vuonna 2008),

                              —

                              kehotti virastoa tekemään vertailun toiminnoista, jotka suoritettiin vastuuvapauden myöntämistä koskevana vuonna ja sitä edeltävänä varainhoitovuonna;

                  C.

                  toteaa, että viraston vuoden 2010 talousarvio oli yhteensä 93 200 000 euroa, mikä merkitsee 4,95 prosentin lisäystä vuoteen 2009 verrattuna, ja että unionin alkuperäinen maksuosuus viraston talousarvioon oli vuonna 2010 yhteensä 83 000 000 euroa ja vuonna 2009 (6) se oli 78 000 000 euroa, mikä merkitsee 6,41 prosentin lisäystä;

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus viraston talousarvioon vuonna 2010 oli 83 000 000 euroa; huomauttaa kuitenkin, että tähän lisättiin ylijäämän palautuksesta saatu 2 550 000 euroa, joten unionin osuus vuonna 2010 oli yhteensä 85 550 000 euroa;

                  2.

                  panee unionin varainhoitovuoden 2010 yleisen talousarvion lopullisen hyväksymisestä merkille, että osastossa I (henkilöstömenot) ja osastossa II (hallintomenot) unionin maksusitoumusmäärärahat olivat 23 633 000 euroa ja maksumäärärahat 19 000 000 euroa vuodeksi 2010; panee lisäksi merkille, että osastossa III (toimintamenot) maksusitoumusmäärärahojen määrä oli 59 367 000 euroa ja maksumäärärahojen määrä 38 000 000 euroa;

                  3.

                  toteaa yleiskertomuksen perusteella, että vuonna 2010 virasto käytti 95 prosenttia käytettävissään olevista maksusitoumusmäärärahoista ja että osastojen väliset käyttöasteen erot eivät olleet suuria: osasto I (99 prosenttia), osasto II (80 prosenttia) ja osasto III (97 prosenttia);

                  4.

                  toteaa lopullisen tilinpäätöksen perusteella, että määrärahojen käyttöaste parani vuodesta 2009 (61 prosenttia) vuoteen 2010 (69 prosenttia); toteaa lisäksi, että toimintatalousarvion toteutumisaste oli 79 prosenttia vuonna 2010, kun se vuonna 2009 oli 65 prosenttia;

         Määrärahasiirrot varainhoitovuodelta toiselle

                  5.

                  on huolestunut siitä, että tilintarkastustuomioistuin on raportoinut määrärahojen siirroista jo vuodesta 2006 lähtien; panee erityisesti merkille, että 26 500 000 euroa, joka on 28 prosenttia käytettävissä olevista määrärahoista, siirrettiin vuonna 2010 vuodelle 2011 ja että vain 12 000 000 euroa tästä summasta vastasi siirtovelkoja; kehottaa virastoa toimittamaan tiedot vastuuvapauden myöntävälle viranomaiselle viimeistään 15. joulukuuta 2012; panee merkille viraston vastaukset ja etenkin tarpeen varmistaa viraston operaatioiden jatkuvuus ja osoittaa varoja käytettäväksi seuraavan vuoden ensimmäisellä neljänneksellä; toistaa, että määrärahasiirtokäytäntöä on rajoitettava voimakkaasti eikä käytäntö saa häiritä moitteetonta varainhoitoa; pyytää, että virasto soveltaa tulevaisuudessa vuotuisuusperiaatetta;

                  6.

                  toteaa vielä kerran, että siirrettyjen ja peruuntuneiden määrärahojen suuri määrä osoittaa, että virasto ei kyennyt hoitamaan asianmukaisella tavalla talousarvionsa merkittävää kasvua; kysyy, olisiko vastuullisempaa toimia niin, että budjettivallan käyttäjä kiinnittää vastedes enemmän huomiota viraston talousarvion kasvattamisesta tehtäviin päätöksiin ja ottaa huomioon uusien toimintojen täytäntöön panemiseksi tarvittavan ajan; kehottaa siksi virastoa toimittamaan tarkemmat tiedot tulevien sitoumusten toteutettavuudesta;

                  7.

                  on tietoinen siitä, että koska viraston yhteiset operaatiot ovat luonteeltaan jatkuvia tai pitkäaikaisia, niihin liittyvien sitoumusten toteutuminen jatkuu väistämättä seuraavana vuonna; kehottaa virastoa kuitenkin jatkamaan pyrkimyksiään vähentää määrärahasiirtoja niin paljon kuin mahdollista parantamalla yhteisen toiminnan seurantaa, jotta määrärahoja voitaisiin mukauttaa mahdollisimman varhaisessa vaiheessa;

                  8.

                  panee merkille, että virasto on vuonna 2010 jossakin määrin tarkistanut niin kutsuttuja REM-lomakkeita (toimintakulut) parantaakseen suunnittelua ja seurantaa;

         Kirjanpitojärjestelmä

                  9.

                  panee merkille tilintarkastustuomioistuimen havaitsemat puutteet viraston kirjanpitojärjestelmässä; toteaa, että tilinpitäjä ei ole vielä validoinut viraston kirjanpitojärjestelmää, vaikka sitä vaaditaan varainhoitoasetuksessa; panee kuitenkin merkille viraston vastauksen, jossa todetaan, että virasto aloitti vuoden 2011 alussa toimintaprosessiensa kartoitushankkeen varainhoitoprosessien osalta ja että validointi oli määrä saattaa päätökseen vuoden 2011 jälkipuolella; kehottaa siksi tilintarkastustuomioistuinta olemaan huoletta tästä asiasta;

                  10.

                  panee merkille tilintarkastustuomioistuimen havaitsemat puutteet järjestelmässä, jonka avulla tavaran tai palvelujen toimittajien ilmoitukset täsmäytetään viraston vastaavien tietojen kanssa; toteaa viraston vastauksen perusteella, että useimmilla julkisyhteisöillä tilinpito ei ole keskitettyä eikä osa niistä käytä suoriteperusteista kirjanpitoa, mikä vaikeuttaa myyntitaseiden täsmäytystä; panee merkille viraston sitoumuksen ottaa yhteyttä kansallisiin viranomaisiin ja ehdottaa sellaisten vaihtoehtoisten menetelmien käyttöönottoa, joiden avulla viraston taseet voitaisiin täsmäyttää tavaran tai palvelujen toimittajien taseiden kanssa; pyytää virastoa tiedottamaan säännöllisesti vastuuvapauden myöntävälle viranomaiselle siitä, miten kysymyksen ratkaisemisessa on edistytty kansallisten viranomaisten kanssa;

                  11.

                  pyytää, että tilintarkastustuomioistuin kertomuksessaan viraston tilinpäätöksestä varainhoitovuodelta 2011 arvioi nykyistä yksityiskohtaisemmin toimintamenoja suhteessa viraston tavoitteisiin ja siihen, miten nämä tavoitteet on saavutettu;

         Julkiset hankinnat ja avustukset

                  12.

                  toteaa lopullisen tilinpäätöksen perusteella, että virastolla on meneillään kaksi tarjouskilpailumenettelyjä koskevaa oikeudenkäyntiä ja että hakijat ovat vaatineet yhteensä 10 794 806 euroa korvauksia; kehottaa virastoa tiedottamaan säännöllisesti vastuuvapauden myöntävälle viranomaiselle näiden kahden oikeudenkäynnin edistymisestä;

                  13.

                  panee merkille tilinpäätöksestä, että virasto teki 751 avustussopimusta tai erillistä rahoituspäätöstä yhteistyökumppaniensa kanssa ja että osarahoitettujen toimien kokonaissumma oli 53 000 000 euroa;

                  14.

                  panee lisäksi merkille, että näistä 751 avustuksesta virasto ei ole 270 tapauksessa suorittanut lopullista maksua ja että 92 tapauksessa virasto on maksanut ennakkomaksuna 5 100 000 euroa;

         Avustusten hallinnointi

                  15.

                  kehottaa virastoa suorittamaan jälkitarkastuksia paikan päällä;

                  16.

                  toteaa kuitenkin, että virasto tarkisti REM-lomakkeet, jotka ovat määräraha-arvioiden ja korvausvaatimusten perusta;

         Henkilöresurssit

                  17.

                  toteaa yleiskertomuksen perusteella, että vuonna 2010 toteutettiin 74 palvelukseenottomenettelyä; toteaa, että neljää uutta virkaa koskevat palvelukseenottomenettelyt vuodelta 2010 olivat yhä meneillään ja ne oli määrä saattaa päätökseen vuoden 2011 ensimmäisen neljänneksen aikana; toteaa lisäksi, että viraston palveluksessa oli vuoden 2010 lopussa yhteensä 294 henkilöä (henkilöstötaulukossa vahvistettu määrä on 298 henkilöä);

         Toiminta

                  18.

                  kehottaa virastoa edelleen johdonmukaistamaan toimintansa strategista ja vuotuista suunnittelua; panee merkille, että vuoden 2010 vuotuisen työohjelman tavoitteet eivät selkeästi liity monivuotiseen suunnitelmaan (2010–2013) sisältyviin vuoden 2010 tavoitteisiin; muistuttaa virastoa siitä, että jos eri suunnitteluasiakirjat eivät selkeästi liity toisiinsa eivätkä ole keskenään johdonmukaisia, sillä voi olla kielteinen vaikutus strategisen suunnitelman toteutumiseen;

                  19.

                  toteaa yleiskertomuksen perusteella, että vaikka viraston määrärahat kasvoivat vuonna 2010, operatiivisiin toimiin varattujen määrärahojen nettomäärä pieneni 48 200 000 eurosta 47 400 000 euroon, mutta operatiivisten työtuntien määrä kasvoi 27 prosentilla 6 411 tuntiin;

                  20.

                  pitää myönteisinä viraston toimia operaatioita koskevan talousarvion seurannan kehittämiseksi; panee tyytyväisenä merkille, että ensimmäinen nopea rajainterventioryhmä otettiin käyttöön marraskuussa 2010 ja että siitä aiheutui huomattavia muutoksia viraston talousarvioon;

                  21.

                  huomauttaa, että vastuuvapauden myöntämisen viraston talousarvion toteuttamisesta olisi edelleenkin perustuttava viraston toiminnan tuloksellisuuteen koko vuoden aikana.

         Sisäinen tarkastus

                  22.

                  toteaa, että sisäinen tarkastus tarkasti vuonna 2010 operatiivisen suunnittelun sisäisten ja ulkoisten toimijoiden panoksen perusteella; panee erityisesti merkille, että tarkastukseen sisältyivät seuraavat seikat:

                              —

                              toimien strategisen ja vuotuisen suunnittelun johdonmukaisuus,

                              —

                              operatiivisen suunnittelun valmisteluprosessin asianmukaisuus ja erityishuomion kiinnittäminen asianomaisten toimijoiden osallistumiseen,

                              —

                              operatiivisia toimia koskevan palautteen keräämiseen käytetyn menettelyn asianmukaisuus ja palautteen käyttö tulevan suunnittelun valmistelussa,

                              —

                              operatiivista suunnittelua koskevien toimijoiden ad hoc -pyyntöjen käsittelyyn käytetyn menettelyn asianmukaisuus;

                  23.

                  kehottaa virastoa varmistamaan, että kaikki monivuotisen suunnitelman tavoitteet on asianmukaisesti ja selkeästi otettu huomioon vuotuisessa työohjelmassa;

                  24.

                  pitää myönteisenä, että virasto ottaa operatiivisissa suunnitelmissaan kuitenkin esiin kuhunkin toimeen liittyvät riskit; panee lisäksi ilahtuneena merkille, että virasto käyttää toimiensa täytäntöönpanosta saatuja kokemuksia myöhempien operatiivisten suunnitelmien valmistelun parantamiseen;

                  25.

                  toteaa, että sisäisen tarkastuksen on vielä tarkastettava, miten virasto on pannut täytäntöön sen aikaisemmissa tarkastuksissa antamat seitsemän ”erittäin tärkeää” suositusta; panee erityisesti merkille, että nämä suositukset koskevat

                              —

                              vuonna 2009 tehtyä avustusten hallinnoinnin tarkastusta ja erityisesti sen arvioimista, onko tarpeen pyytää todistusta maksupyynnön käsittelemiseksi, tarkastus- ja valvontatoimien valmistelua, yhteistyökumppanien kanssa tehtäviä operatiivisia suunnitelmia koskevaa oikeudellista sopimusta ja arviointikriteerien kuvausta,

                              —

                              vuonna 2008 tehtyä sisäisen valvonnan järjestelmää koskevaa seurantatarkastusta ja erityisesti kysymystä järjestelmän tavoitteiden saavuttamiseen tarvittavasta henkilöstöstä,

                              —

                              vuonna 2007 tehtyä sisäisen valvonnan järjestelmää koskevaa tarkastusta ja erityisesti rekisteröintimenettelyn tarkistamista sekä asianmukaista täydellistä toimenkuvausta ja henkilöstölle tiedottamista;

                  26.

                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  27.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (7).

         (1)  EUVL C 366, 15.12.2011, s. 39.

         (2)  EYVL L 248, 16.9.2002, s. 1.

         (3)  EUVL L 349, 25.11.2004, s. 1.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 224.

         (6)  EUVL L 64, 12.3.2010, s. 1016.

         (7)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET AIEMPINA VUOSINA

                  Frontex

                  2006

                  2007

                  2008

                  2009

                  Toiminta

                  —

                  —

                              —

                              Virastoa kehotettiin pikaisesti sovittamaan yhteen työohjelmansa ja rahoitusennusteensa. Virasto hyväksyi monivuotisen suunnitelman vuosiksi 2010–2013, vaikka siitä ei säädetty sen perustamisasetuksessa.

                              —

                              Virastoa kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                              —

                              Virastoa kehotettiin sovittamaan yhteen työohjelmansa ja rahoitusennusteensa.

                              —

                              Virastoa kehotettiin tekemään vertailu toimista, jotka suoritettiin vastuuvapauden myöntämistä koskevana vuonna ja sitä edeltävänä varainhoitovuonna.

                              —

                              Virastoa kehotettiin antamaan tietoja toimiensa vaikutuksista ja ilmoittamaan niistä vastuuvapauden myöntävälle viranomaiselle.

                  Talousarvio- ja varainhallinto

                              —

                              Oikeudellisia sitoumuksia tehtiin ennen talousarviositoumusten tekemistä.

                              —

                              Talousarvion vuotuis- ja erittelyperiaatetta ei noudatettu tarkasti: kaikista määrärahoista yli 70 prosenttia ja toimintamenoihin osoitetuista määrärahoista lähes 85 prosenttia siirrettiin seuraavalle varainhoitovuodelle.

                              —

                              Viraston sitoumusjärjestelmässä ilmeni toistuvia ongelmia: talousarviositoumuksia tehtiin oikeudellisten sitoumusten tekemisen jälkeen (25 tapausta) ja avustussopimuksia kumppanimaiden kanssa allekirjoitettiin sen jälkeen, kun toimet oli jo aloitettu tai jopa saatettu päätökseen.

                              —

                              Viraston toiminnan suunnittelussa ja seurannassa ilmeni puutteita (70 prosenttia käytettävissä olevista määrärahoista jäi käyttämättä ja maksusitoumusmäärärahojen siirtoja tehtiin liian suurten kustannusarvioiden perusteella).

                              —

                              Virastoa kehotettiin täyttämään kaikki tehtävänsä ja parantamaan edelleen varainhoitoaan.

                              —

                              Virastoa kehotettiin parantamaan varainhoitoaan jäsenvaltioille aiheutuneiden kustannusten korvaamisessa selvittämällä ongelman syy.

                              —

                              Virastoa kehotettiin ottamaan käyttöön tehokas sopimuksissa vahvistettujen määräaikojen suunnittelu- ja valvontajärjestelmä ja toimiensa riskinarviointimenettely. Lisäksi virastoa kehotettiin ottamaan tulevissa talousarvioissa käyttöön eriytettyjen määrärahojen järjestelmä avustusten antamiseen, jotta määrärahasiirtojen ja peruutusten suurta määrää voidaan vähentää. Todettiin, että oikeudellisia sitoumuksia tehtiin ennen vastaavien talousarviositoumusten tekemistä. Todettiin, että palvelukseenottomenettelyt poikkesivat säännöistä (avoimuutta ja syrjimättömyyttä koskevat menettelyt).

                              —

                              Virastoa kehotettiin parantamaan määrärahojen käyttöastetta laatimalla mahdollisten seuraavalle varainhoitovuodelle tehtävien määrärahasiirtojen analysointia varten asianmukaiset ohjeet ja menettelyt, joiden avulla siirtojen määrä saataisiin minimoitua.

                              —

                              Parlamentti oli huolestunut siitä, että viraston oli peruttava määrärahoja (13 900 000 euroa vuonna 2009 ja 13 000 000 euroa vuonna 2008).

                              —

                              Parlamentti katsoi, että määrärahasiirtojen ja peruutusten suuri määrä osoitti, että virasto ei kyennyt hallinnoimaan niin suurta määrärahojen lisäystä. Virastoa kehotettiin siksi toimittamaan parlamentille yksityiskohtaisemmat tiedot tulevien sitoumusten toteutettavuudesta.

                              —

                              Virastoa kehotettiin parantamaan avustusten hallinnointia.

                  Henkilöresurssit

                  —

                  —

                              —

                              Palvelukseenottomenettelyihin liittyvät puutteet.

                  —

                  Sisäinen tarkastus

                  —

                  —

                  Virastoa kehotettiin täyttämään 4 sisäisen tarkastuksen antamista 23 suosituksesta ts. täydentämään toimenkuvauksia ja asettamaan tavoitteet henkilöstölle, lisäämään turvallisuutta, parantamaan postin rekisteröintiä, vahvistamaan avustusten hallinnointimenettelyä ja varmistamaan, että varainhoitoasetusta noudatetaan.

                              —

                              Parlamentti totesi, että sisäisen tarkastuksen antamista 19 suosituksesta 6 on toteutettu asianmukaisesti ja vaikuttavasti, 10 suosituksen toteutus on kesken ja 3 on saatettu päätökseen, mutta sisäisen tarkastuksen on vielä tarkistettava ne.


title: 2013/202/EU: Neuvoston päätös, annettu 23 päivänä heinäkuuta 2012 , Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välistä assosiointia koskevaan Euro–Välimeri-sopimukseen liitettävän pöytäkirjan, joka koskee Euroopan unionin ja Jordanian hašemiittisen kuningaskunnan puitesopimusta Jordanian hašemiittisen kuningaskunnan osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja sen väliaikaisesta soveltamisesta#Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välistä assosiointia koskevaan Euro–Välimeri-sopimukseen liitettävä pöytäkirja, joka koskee Euroopan unionin ja Jordanian hašemiittisen kuningaskunnan puitesopimusta Jordanian hašemiittisen kuningaskunnan osallistumista unionin ohjelmiin säätelevistä yleisistä periaatteista

text:
               27.4.2013

               FI

               Euroopan unionin virallinen lehti

               L 117/1

         NEUVOSTON PÄÄTÖS,
   annettu 23 päivänä heinäkuuta 2012,
   Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välistä assosiointia koskevaan Euro–Välimeri-sopimukseen liitettävän pöytäkirjan, joka koskee Euroopan unionin ja Jordanian hašemiittisen kuningaskunnan puitesopimusta Jordanian hašemiittisen kuningaskunnan osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja sen väliaikaisesta soveltamisesta
   (2013/202/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 5 kohdan ja 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 18 päivänä kesäkuuta 2007 komission neuvottelemaan Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välistä assosiointia koskevaan Euro–Välimeri-sopimukseen (1) liitettävän pöytäkirjan, joka koskee Euroopan unionin ja Jordanian hašemiittisen kuningaskunnan puitesopimusta Jordanian hašemiittisen kuningaskunnan osallistumista unionin ohjelmiin säätelevistä yleisistä periaatteista, jäljempänä ’pöytäkirja’.

               (2)

               Neuvottelut on saatu päätökseen.

               (3)

               Pöytäkirja olisi allekirjoitettava unionin puolesta sillä varauksella, että sen tekeminen saatetaan päätökseen.

               (4)

               Pöytäkirjaa olisi sovellettava väliaikaisesti sen 10 artiklan mukaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosioinnista tehtyyn Euro–Välimeri-sopimukseen liitettävä pöytäkirja, joka koskee Euroopan unionin ja Jordanian hašemiittisen kuningaskunnan puitesopimusta Jordanian hašemiittisen kuningaskunnan osallistumista unionin ohjelmiin säätelevistä yleisistä periaatteista, jäljempänä ’pöytäkirja’, unionin puolesta sillä varauksella, että sen tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (2).
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä heinäkuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 129, 15.5.2002, s. 3.

      (2)  Neuvoston pääsihteeristö julkaisee päivän, josta alkaen pöytäkirjaa sovelletaan väliaikaisesti, Euroopan unionin virallisessa lehdessä.

      Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välistä assosiointia koskevaan Euro–Välimeri-sopimukseen liitettävä
      PÖYTÄKIRJA,
      joka koskee Euroopan unionin ja Jordanian hašemiittisen kuningaskunnan puitesopimusta Jordanian hašemiittisen kuningaskunnan osallistumista unionin ohjelmiin säätelevistä yleisistä periaatteista
      EUROOPAN UNIONI, jäljempänä ’unioni’,
      sekä
      JORDANIAN HAŠEMIITTINEN KUNINGASKUNTA, jäljempänä ’Jordania’,
      jäljempänä ’osapuolet’,
      JOTKA KATSOVAT SEURAAVAA:

                  (1)

                  Jordanian hašemiittinen kuningaskunta on tehnyt Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välistä assosiointia koskevan Euro–Välimeri-sopimuksen (1), jäljempänä ’sopimus’, joka tuli voimaan 1 päivänä toukokuuta 2002.

                  (2)

                  Brysselissä 17 ja 18 päivänä kesäkuuta 2004 kokoontunut Eurooppa-neuvosto suhtautui myönteisesti Euroopan komission tekemiin Euroopan naapuruuspolitiikkaa koskeviin ehdotuksiin ja vahvisti neuvoston 14 päivänä kesäkuuta 2004 antamat päätelmät.

                  (3)

                  Neuvosto on sittemmin antanut useaan otteeseen uusia naapuruuspolitiikkaa tukevia päätelmiä.

                  (4)

                  Neuvosto ilmaisi 5 päivänä maaliskuuta 2007 tukensa 4 päivänä joulukuuta 2006 annetussa Euroopan komission tiedonannossa esitellylle yleiselle ja kokonaisvaltaiselle toimintamallille, joka mahdollistaa Euroopan naapuruuspolitiikan piiriin kuuluvien maiden osallistumisen yhteisön virastojen toimintaan ja yhteisön ohjelmiin maiden omien ansioiden perusteella edellyttäen, että asianomainen oikeusperusta sallii osallistumisen.

                  (5)

                  Jordania on ilmaissut halunsa osallistua useisiin unionin ohjelmiin.

                  (6)

                  Jordanian osallistumista kuhunkin ohjelmaan koskevista erityisehdoista, erityisesti rahoitusosuudesta sekä raportointi- ja arviointimenettelyistä, olisi määrättävä Euroopan komission ja Jordanian toimivaltaisten viranomaisten välisellä yhteisymmärryspöytäkirjalla,

            OVAT SOPINEET SEURAAVAA:
      1 artikla
      Jordania saa osallistua kaikkiin nykyisiin ja tuleviin unionin ohjelmiin, jotka ovat ohjelmien perustamista koskevien säännösten mukaisesti avoimia Jordanian hašemiittiselle kuningaskunnalle.
      2 artikla
      Jordania maksaa Euroopan unionin yleiseen talousarvioon rahoitusosuuden, jonka suuruus määräytyy sen mukaan, mihin ohjelmiin Jordania osallistuu.
      3 artikla
      Jordanian edustajat voivat osallistua tarkkailijoina Jordaniaa koskevien asioiden käsittelyyn hallintokomiteoissa, jotka vastaavat niiden ohjelmien valvonnasta, joiden rahoitukseen Jordania osallistuu.
      4 artikla
      Jordanian osallistujien esittämiin hankkeisiin ja aloitteisiin sovelletaan mahdollisuuksien mukaan samoja edellytyksiä, sääntöjä ja menettelyjä kuin asianomaisissa ohjelmissa sovelletaan jäsenvaltioihin.
      5 artikla
      Jordanian osallistumista kuhunkin ohjelmaan koskevista erityisehdoista, erityisesti rahoitusosuudesta sekä raportointi- ja arviointimenettelyistä, määrätään komission ja Jordanian toimivaltaisten viranomaisten välisessä yhteisymmärryspöytäkirjassa asianomaisissa ohjelmissa vahvistetuin perustein.
      Jos Jordania hakee johonkin tiettyyn unionin ohjelmaan osallistumista varten unionin ulkomaanapua eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 (2) 3 artiklan nojalla tai muun sellaisen tulevaisuudessa mahdollisesti annettavan asetuksen nojalla, jossa säädetään unionin ulkomaanavun antamisesta Jordanialle, ehdot, joilla säännellään sitä, miten Jordania käyttää unionin tukea, määritetään rahoitussopimuksessa noudattaen erityisesti asetuksen (EY) N:o 1638/2006 20 artiklaa.
      6 artikla
      Kussakin 5 artiklan nojalla tehdyssä yhteisymmärryspöytäkirjassa määrätään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) mukaisesti, että Euroopan komissio, Euroopan petostentorjuntavirasto ja tilintarkastustuomioistuin suorittavat varainhoidon valvontaa, tilintarkastuksia tai muita tarkastuksia, myös hallinnollisia tutkimuksia, tai niitä suoritetaan kyseisten elinten alaisuudessa.
      Varainhoidon valvonnasta ja tilintarkastuksista, hallinnollisista toimenpiteistä, seuraamuksista ja perinnästä laaditaan yksityiskohtaiset määräykset, joiden nojalla Euroopan komissiolle, Euroopan petostentorjuntavirastolle ja tilintarkastustuomioistuimelle myönnetään valtuudet, jotka vastaavat näillä elimillä unioniin sijoittautuneiden edunsaajien tai toimeksisaajien osalta olevia valtuuksia.
      7 artikla
      Tätä pöytäkirjaa sovelletaan sen ajan, jonka sopimus on voimassa.
      Osapuolet allekirjoittavat ja hyväksyvät tämän pöytäkirjan omien menettelyjensä mukaisesti.
      Kumpi hyvänsä osapuoli voi sanoa pöytäkirjan irti ilmoittamalla siitä kirjallisesti toiselle sopimuspuolelle. Pöytäkirjan voimassaolo päättyy kuuden kuukauden kuluttua tällaisesta ilmoituksesta.
      Pöytäkirjan voimassaolon päättyminen kumman tahansa osapuolen irtisanomisen johdosta ei vaikuta 5 ja 6 artiklassa tarkoitettujen määräysten nojalla suoritettaviin tarkastuksiin ja valvontaan.
      8 artikla
      Osapuolet voivat tarkastella uudelleen pöytäkirjan täytäntöönpanoa Jordanian tosiasiallisen unionin ohjelmiin osallistumisen perusteella viimeistään kolmen vuoden kuluttua pöytäkirjan voimaantulopäivästä ja sen jälkeen joka kolmas vuosi.
      9 artikla
      Tätä pöytäkirjaa sovelletaan alueisiin, joihin sovelletaan Euroopan unionin toiminnasta tehtyä sopimusta siinä määrätyin edellytyksin, ja Jordanian alueeseen.
      10 artikla
      Tämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen diplomaattiteitse pöytäkirjan voimaantulon edellyttämien menettelyidensä saattamisesta päätökseen.
      Osapuolet soveltavat tätä pöytäkirjaa ennen sen voimaantuloa väliaikaisesti sen allekirjoituspäivästä lukien.
      11 artikla
      Tämä pöytäkirja on sopimuksen erottamaton osa.
      12 artikla
      Tämä pöytäkirja laaditaan kahtena kappaleena bulgarian, englannin, espanjan, hollannin, iirin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja arabian kielellä, ja jokainen teksti on yhtä todistusvoimainen.

         Съставено в Брюксел на деветнадесети декември две хиляди и дванадесета година.
         Hecho en Bruselas, el diecinueve de diciembre de dos mil doce.
         V Bruselu dne devatenáctého prosince dva tisíce dvanáct.
         Udfærdiget i Bruxelles den nittende december to tusind og tolv.
         Geschehen zu Brüssel am neunzehnten Dezember zweitausendzwölf.
         Kahe tuhande kaheteistkümnenda aasta detsembrikuu üheksateistkümnendal päeval Brüsselis.
         Έγινε στις Βρυξέλλες, στις δεκαεννέα Δεκεμβρίου δύο χιλιάδες δώδεκα.
         Done at Brussels on the nineteenth day of December in the year two thousand and twelve.
         Fait à Bruxelles, le dix-neuf décembre deux mille douze.
         Fatto a Bruxelles, addì diciannove dicembre duemiladodici.
         Briselē, divi tūkstoši divpadsmitā gada deviņpadsmitajā decembrī.
         Priimta du tūkstančiai dvyliktų metų gruodžio devynioliktą dieną Briuselyje.
         Kelt Brüsszelben, a kétezer-tizenkettedik év december havának tizenkilencedik napján.
         Magħmul fi Brussell, fid-dsatax-il jum ta’ Diċembru tas-sena elfejn u tnax.
         Gedaan te Brussel, de negentiende december tweeduizend twaalf.
         Sporządzono w Brukseli dnia dziewiętnastego grudnia roku dwa tysiące dwunastego.
         Feito em Bruxelas, em dezanove de dezembro de dois mil e doze.
         Întocmit la Bruxelles la nouăsprezece decembrie două mii doisprezece.
         V Bruseli devätnásteho decembra dvetisícdvanásť.
         V Bruslju, dne devetnajstega decembra leta dva tisoč dvanajst.
         Tehty Brysselissä yhdeksäntenätoista päivänä joulukuuta vuonna kaksituhattakaksitoista.
         Som skedde i Bryssel den nittonde december tjugohundratolv.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Хашемитското кралство Йордания
            Por el Reino Hachemita de Jordania
            Za Jordánské hášimovské království
            For Det Hashemitiske Kongerige Jordan
            Für das Haschemitische Königreich Jordanien
            Jordaania Hašimiidi Kuningriigi nimel
            Για το Χασεμιτικό Βασίλειο της Ιορδανίας
            For the Hashemite Kingdom of Jordan
            Pour le Royaume hachémite de Jordanie
            Per il Regno hascemita di Giordania
            Jordānijas Hāšimītu Karalistes vārdā –
            Jordanijos Hašimitų Karalystės vardu
            A Jordán Hásimita Királyság részéről
            Għar-Renju Ħaxemita tal-Ġordan
            Voor het Hasjemitisch Koninkrijk Jordanië
            W imieniu Jordańskiego Królestwa Haszymidzkiego
            Pelo Reino Hachemita da Jordânia
            Pentru Regatul Hașemit al Iordaniei
            Za Jordánske hášimovské kráľovstvo
            Za Hašemitsko kraljevino Jordanijo
            Jordanian hašemiittisen kuningaskunnan puolesta
            För Hashemitiska konungariket Jordanien

         (1)  EYVL L 129, 15.5.2002, s. 3.

         (2)  EUVL L 310, 9.11.2006, s. 1.

         (3)  EYVL L 248, 16.9.2002, s. 1.


title: 2011/157/EU: Neuvoston päätös, annettu 24 päivänä helmikuuta 2011 , Euroopan unionin ja Brasilian liittotasavallan välisen diplomaatti-, virka- tai virkamatkapassin haltijoiden lyhytaikaista oleskelua koskevan viisumivapaussopimuksen tekemisestä#Euroopan unionin ja Brasilian liittotasavallan välinen diplomaatti-, virka- tai virkamatkapassin haltijoiden lyhytaikaista oleskelua koskeva viisumivapaussopimus

text:
               12.3.2011

               FI

               Euroopan unionin virallinen lehti

               L 66/1

         NEUVOSTON PÄÄTÖS,
   annettu 24 päivänä helmikuuta 2011,
   Euroopan unionin ja Brasilian liittotasavallan välisen diplomaatti-, virka- tai virkamatkapassin haltijoiden lyhytaikaista oleskelua koskevan viisumivapaussopimuksen tekemisestä
   (2011/157/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Komissio on neuvotellut Euroopan unionin puolesta Brasilian liittotasavallan kanssa sopimuksen diplomaatti-, virka- tai virkamatkapassin haltijoiden lyhytaikaista oleskelua koskevasta viisumivapaudesta.

               (2)

               Sopimus on allekirjoitettu Euroopan unionin puolesta 8 päivänä marraskuuta 2010 sillä varauksella, että se tehdään myöhemmin, neuvoston päätöksen 2010/621/EU (1) mukaisesti.

               (3)

               Tällä päätöksellä kehitetään Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti. Yhdistynyt kuningaskunta ei sen vuoksi osallistu tämän päätöksen antamiseen, se ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (4)

               Tällä päätöksellä kehitetään Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (3) mukaisesti. Irlanti ei sen vuoksi osallistu tämän päätöksen antamiseen, se ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Brasilian liittotasavallan välinen sopimus diplomaatti-, virka- tai virkamatkapassin haltijoiden lyhytaikaista oleskelua koskevasta viisumivapaudesta, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja antaa sopimuksen 8 artiklan 1 kohdassa määrätyn ilmoituksen (4).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä helmikuuta 2011.

            Neuvoston puolesta

            Puheenjohtaja

         PINTÉR S.

      (1)  EUVL L 273, 19.10.2010, s. 2.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.

      Euroopan unionin ja Brasilian liittotasavallan välinen diplomaatti-, virka- tai virkamatkapassin haltijoiden lyhytaikaista oleskelua koskeva
      VIISUMIVAPAUSSOPIMUS
      EUROOPAN UNIONI, jäljempänä ’unioni’,
      ja
      BRASILIAN LIITTOTASAVALTA, jäljempänä ’Brasilia’,
      jäljempänä yhdessä ’sopimuspuolet’, jotka
      HALUAVAT turvata vastavuoroisuusperiaatteen soveltamisen ja helpottaa matkustamista varmistamalla viisumivapaan maahantulon ja lyhytaikaisen oleskelun kaikkien Euroopan unionin jäsenvaltioiden ja Brasilian kansalaisille, joilla on voimassa oleva diplomaatti-, virka- tai virkamatkapassi;
      TOISTAVAT sitoumuksensa varmistaa vastavuoroisen viisumivapaan matkustamisen toteutuminen nopeasti ja noudattavat samalla täysimääräisesti parlamentaarisia ja muita sisäisiä menettelyjään;
      PYRKIVÄT kehittämään edelleen ystävällisiä suhteitaan ja lujittamaan läheisiä yhteyksiään;
      OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
      OVAT SOPINEET SEURAAVAA:
      1 artikla
      Tarkoitus ja soveltamisala
      Unionin ja Brasilian kansalaisilla, joilla on voimassa oleva diplomaatti-, virka- tai virkamatkapassi, on tämän sopimuksen määräysten mukaisesti lupa maahantuloon, kauttakulkuun ja oleskeluun toisen sopimuspuolen alueella ilman viisumia siten, että oleskelu kestää enintään kolme kuukautta kuuden kuukauden jakson aikana.
      2 artikla
      Määritelmät
      Tässä sopimuksessa tarkoitetaan

                  a)

                  ’jäsenvaltiolla’ mitä tahansa unionin jäsenvaltiota Yhdistynyttä kuningaskuntaa ja Irlantia lukuun ottamatta;

                  b)

                  ’unionin kansalaisella’ henkilöä, jolla on jonkin a alakohdassa tarkoitetun jäsenvaltion kansalaisuus;

                  c)

                  ’Brasilian kansalaisella’ henkilöä, jolla on Brasilian kansalaisuus;

                  d)

                  ’Schengen-alueella’ aluetta, jolla ei ole sisärajoja ja joka käsittää a alakohdassa tarkoitettujen, Schengenin säännöstöä täysimääräisesti soveltavien jäsenvaltioiden alueet;

                  e)

                  ’Schengenin säännöstöllä’ kaikkia toimenpiteitä, joiden tarkoituksena on henkilöiden vapaan liikkuvuuden varmistaminen alueella, jolla ei ole sisärajoja, yhdessä suoraan niihin liittyvien ulkorajoilla tehtäviä tarkastuksia, turvapaikkaa ja maahanmuuttoa koskevien rinnakkaistoimenpiteiden ja rikollisuuden ehkäisemis- ja torjumistoimenpiteiden kanssa.

            3 artikla
      Viisumivapautta ja oleskelua koskevat edellytykset
      1.   Tämän sopimuksen mukaista viisumivapautta sovelletaan rajoittamatta maahantulon ja lyhytaikaisen oleskelun edellytyksiä koskevan sopimuspuolten lainsäädännön soveltamista. Jäsenvaltiot ja Brasilia varaavat oikeuden evätä maahantulon ja lyhytaikaisen oleskelun alueellaan, jos yksi tai useampi näistä edellytyksistä ei täyty.
      2.   Unionin kansalaisten, joihin sovelletaan tätä sopimusta, on noudatettava oleskelunsa aikana Brasilian alueella voimassa olevia lakeja ja määräyksiä.
      3.   Brasilian kansalaisten, joihin sovelletaan tätä sopimusta, on noudatettava oleskelunsa aikana kunkin jäsenvaltion alueella voimassa olevia lakeja ja määräyksiä.
      4.   Viisumivapautta sovelletaan riippumatta siitä, mitä kuljetusmuotoa sopimuspuolten kansainväliselle matkustajaliikenteelle avointen rajojen ylittämiseen on käytetty.
      5.   Tämän sopimuksen soveltamisalan ulkopuolelle jääviin viisumiasioihin sovelletaan unionin oikeutta, jäsenvaltioiden kansallista lainsäädäntöä tai Brasilian kansallista lainsäädäntöä, sanotun kuitenkaan rajoittamatta 6 artiklan soveltamista.
      4 artikla
      Oleskelun kesto
      1.   Unionin kansalaiset, joilla on voimassa oleva diplomaatti-, virka- tai virkamatkapassi voivat oleskella Brasilian alueella enintään kolme kuukautta kuuden kuukauden jakson aikana siitä päivästä lukien, jona maan alueelle on tultu ensimmäisen kerran.
      2.   Brasilian kansalaiset, joilla on voimassa oleva diplomaatti-, virka- tai virkamatkapassi, voivat oleskella Schengen-alueella enintään kolme kuukautta kuuden kuukauden jakson aikana siitä päivästä lukien, jona jonkin Schengenin säännöstöä täysimääräisesti soveltavan jäsenvaltion alueelle on tultu ensimmäisen kerran. Tämä kolme kuukautta kuuden kuukauden jakson aikana lasketaan siten, että mahdollista oleskelua jäsenvaltiossa, joka ei vielä sovella täysimääräisesti Schengenin säännöstöä, ei oteta huomioon.
      Brasilian kansalaiset, joilla on voimassa oleva diplomaatti-, virka- tai virkamatkapassi, voivat oleskella enintään kolme kuukautta kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, kuuden kuukauden jakson aikana siitä päivästä lukien, jona kyseisen jäsenvaltion alueelle on tultu ensimmäisen kerran, riippumatta Schengen-alueella oleskelun lasketusta kestosta.
      3.   Tämä sopimus ei vaikuta Brasilian ja jäsenvaltioiden mahdollisuuteen pidentää kolmen kuukauden oleskeluaikaa kansallisen lainsäädännön ja unionin oikeuden mukaisesti.
      5 artikla
      Sopimuksen hallinnointi
      1.   Sopimuspuolet käyttävät Euroopan unionin ja Brasilian liittotasavallan välisessä tavallisen passin haltijoiden lyhytaikaista oleskelua koskevassa viisumivapaussopimuksessa tarkoitettua asiantuntijakomiteaa, jäljempänä ’komitea’, ratkaisemaan tämän sopimuksen määräysten tulkinnasta tai soveltamisesta johtuvat riidat.
      2.   Komitea kokoontuu tarvittaessa jommankumman sopimuspuolen pyynnöstä.
      6 artikla
      Tämän sopimuksen suhde jäsenvaltioiden ja Brasilian välillä voimassa oleviin kahdenvälisiin viisumivapaussopimuksiin
      Tämän sopimuksen määräyksiä sovelletaan ensisijaisesti muihin sellaisiin kahdenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Brasilian välillä, siltä osin kuin niiden määräykset koskevat tämän sopimuksen soveltamisalaan kuuluvia kysymyksiä.
      7 artikla
      Passien mallikappaleiden vaihto
      1.   Brasilia ja jäsenvaltiot vaihtavat diplomaattiteitse, jos ne eivät ole jo niin tehneet, käytössä olevien diplomaatti-, virka- ja virkamatkapassiensa mallikappaleet 30 päivän kuluessa tämän sopimuksen allekirjoittamisesta.
      2.   Ottaessaan käyttöön uuden diplomaatti-, virka- tai virkamatkapassin tai muuttaessaan -käytössä olevaa passia, sopimuspuolet toimittavat toisilleen diplomaattiteitse uuden tai muutetun passin mallikappaleen ja yksityiskohtaiset tiedot passin eritelmistä ja käyttöönotosta viimeistään 30 päivää ennen sen käyttöönottoa.
      8 artikla
      Loppumääräykset
      1.   Sopimuspuolet ratifioivat tai hyväksyvät tämän sopimuksen omia sisäisiä menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen saattaneensa päätökseen edellä tarkoitetut menettelyt.
      2.   Tämä sopimus on voimassa toistaiseksi, jollei sen voimassaoloa päätetä 5 kohdan mukaisesti.
      3.   Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan sen jälkeen, kun sopimuspuolet ovat ilmoittaneet toisilleen sitä varten tarvittavien sisäisten menettelyjensä päätökseen saattamisesta.
      4.   Kumpi tahansa sopimuspuoli voi keskeyttää tämän sopimuksen tai sen osan soveltamisen. Päätös soveltamisen keskeyttämisestä on annettava tiedoksi toiselle sopimuspuolelle viimeistään kaksi kuukautta ennen päätöksen voimaantuloa. Kun keskeyttämiseen johtaneita syitä ei enää ole, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle.
      5.   Kumpi tahansa sopimuspuoli voi päättää tämän sopimuksen voimassaolon ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua siitä päivästä, jona ilmoitus on tehty.
      6.   Brasilia voi keskeyttää tämän sopimuksen soveltamisen tai päättää sen voimassaolon vain kaikkien unionin jäsenvaltioiden osalta.
      7.   Unioni voi keskeyttää tämän sopimuksen soveltamisen tai päättää sen voimassaolon vain kaikkien jäsenvaltioidensa osalta.

         Tehty Brysselissä kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.
         Съставено в Брюксел на осми ноември две хиляди и десета година.
         Hecho en Bruselas, el ocho de noviembre de dos mil diez.
         V Bruselu dne osmého listopadu dva tisíce deset.
         Udfærdiget i Bruxelles den ottende november to tusind og ti.
         Geschehen zu Brüssel am achten November zweitausendzehn.
         Kahe tuhande kümnenda aasta novembrikuu kaheksandal päeval Brüsselis.
         'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
         Done at Brussels on the eighth day of November in the year two thousand and ten.
         Fait à Bruxelles, le huit novembre deux mille dix.
         Fatto a Bruxelles, addì otto novembre duemiladieci.
         Briselē, divi tūkstoši desmitā gada astotajā novembrī.
         Priimta du tūkstančiai dešimtų metų lapkričio aštuntą dieną Briuselyje.
         Kelt Brüsszelben, a kétezer-tizedik év november havának nyolcadik napján.
         Magħmul fi Brussell, fit-tmien jum ta' Novembru tas-sena elfejn u għaxra.
         Gedaan te Brussel, de achtste november tweeduizend tien.
         Sporządzono w Brukseli dnia ósmego listopada roku dwa tysiące dziesiątego.
         Feito em Bruxelas, em oito de Novembro de dois mil e dez.
         Întocmit la Bruxelles la opt noiembrie două mii zece.
         V Bruseli ôsmeho novembra dvetisícdesať.
         V Bruslju, dne osmega novembra leta dva tisoč deset.
         Tehty Brysselissä kahdeksantena päivänä marraskuuta vuonna kaksituhattakymmenen.
         Som skedde i Bryssel den åttonde november tjugohundratio.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Федеративна република Бразилия
            Por la República Federativa de Brasil
            Za Brazilskou Federativní republiku
            For Den Føderative Republik Brasilien
            Für die Föderative Republik Brasilien
            Brasiilia Liitvabariigi nimel
            Για την Ομοσπονδιακή Δημοκρατία της Βραζιλίας
            For the Federative Republic of Brazil
            Pour la République fédérative du Brésil
            Per la Repubblica federativa del Brasile
            Brazīlijas Federatīvās Republikas vārdā –
            Brazilijos Federacinės Respublikos vardu
            A Brazil Szövetségi Köztársaság részéről
            Għar-Repubblika Federattiva tal-Brażil
            Voor de Federale Republiek Brazilië
            W imieniu Federacyjnej Republiki Brazylii
            Pela República Federativa do Brasil
            Pentru Republica Federativă a Braziliei
            Za Brazílsku federatívnu republiku
            Za Federativno republiko Brazilijo
            Brasilian liittotasavallan puolesta
            För Förbundsrepubliken Brasilien


title: 2013/546/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka V – Tilintarkastustuomioistuin#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka V – Tilintarkastustuomioistuin

text:
               16.11.2013

               FI

               Euroopan unionin virallinen lehti

               L 308/122

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka V – Tilintarkastustuomioistuin
   (2013/546/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2011 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0228/2012) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0092/2013),

               1.

               myöntää tilintarkastustuomioistuimen pääsihteerille vastuuvapauden tilintarkastustuomioistuimen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 68, 15.3.2011.

      (2)  EUVL C 348, 14.11.2012, s. 1.

      (3)  EUVL C 344, 12.11.2012, s. 1.

      (4)  EUVL C 348, 14.11.2012, s. 130.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka V – Tilintarkastustuomioistuin
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2011 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0228/2012) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0092/2013),

                  1.

                  panee merkille, että tilintarkastustuomioistuimen tilinpäätöksen tarkastaa riippumaton ulkoinen tilintarkastaja – PricewaterhouseCoopers SARL–, jotta voidaan soveltaa samoja avoimuuden ja vastuuvelvollisuuden periaatteita, joita tilintarkastustuomioistuin soveltaa tarkastuskohteisiinsa; panee merkille tilintarkastajan näkemyksen, jonka mukaan tilinpäätös antaa oikean ja riittävän kuvan tilintarkastustuomioistuimen taloudellisesta asemasta;

                  2.

                  korostaa, että vuonna 2011 tilintarkastustuomioistuimella oli käytettävissään maksusitoumusmäärärahoja kaikkiaan 134 337 000 euroa (148 600 000 euroa vuonna 2010) ja että niiden käyttöaste oli kyseisenä vuonna 93 prosenttia; panee merkille, että tilintarkastustuomioistuimen talousarvio on luonteeltaan puhtaasti hallinnollinen;

                  3.

                  kehottaa tilintarkastustuomioistuinta jatkamaan työnsä laadun ja vaikutuksen arviointia; kehottaa kiinnittämään erityistä huomiota ulkoisten asiantuntijoiden kommentteihin tilintarkastustuomioistuimen kertomusten sisällöstä ja esitystavasta; panee merkille, että ulkoisten asiantuntijoiden tyytyväisyyden taso laski vuonna 2011, ja pyytää tilintarkastustuomioistuinta kertomaan, mistä tämä johtui;

                  4.

                  kiittää tilintarkastustuomioistuinta varainhoitonsa parantamisesta ja erityisesti siitä, että tilintarkastustuomioistuin on alkanut seurata järjestelmällisesti, kuinka tarkastuskohteet panevat suositukset täytäntöön; katsoo, että saavutettu tulos on erittäin myönteinen, ja haluaisi tietää keskimääräisen ajan näiden arviointien antamisen ja tarkastuskohteilta saatujen vastausten välillä;

                  5.

                  muistuttaa tilintarkastustuomioistuinta, että on tarpeen noudattaa aikatauluja, myös silloin kun ei ole asetettu määräaikoja, kuten tilintarkastustuomioistuimen erityiskertomusten tapauksessa; katsoo, että useammat kertomukset olisi annettava ajoissa;

                  6.

                  pyytää tilintarkastustuomioistuinta liittämään kaikkiin erityiskertomuksiinsa aikataulun, joka sisältää tietoa kertomuksen eri vaiheista (alkuvalmisteluista julkaisuun asti);

                  7.

                  pitää tilintarkastustuomioistuimen lailla alustavia tarkastushavaintoja koskevia kirjeitä tärkeinä; kehottaa tilintarkastustuomioistuinta siksi toteuttamaan tehokkaita toimenpiteitä, joilla kasvatetaan kahden kuukauden kuluessa lähetettyjen kirjeiden prosenttiosuutta;

                  8.

                  pitää ilahduttavana, että vuonna 2011 lisättiin tarkastajien toimien lukumäärää suhteessa muiden yksiköiden henkilöstömäärään; pitää ilahduttavana, että tilintarkastustuomioistuin on edelleen sitoutunut tehokkuuden parantamiseen tukipalveluissa; pitää kuitenkin valitettavana, että avoimina olevien tarkastajan toimien lukumäärä vuoden 2011 lopussa oli yhä korkea (25 avointa tointa), vaikkakin huomattavasti pienempi kuin edellisenä vuonna (44 vuonna 2010); kehottaa tilintarkastustuomioistuinta nopeuttamaan uuden tarkastushenkilöstön palvelukseenottoa avoimien toimien täyttämiseksi;

                  9.

                  huomauttaa, että johtajien virat ovat jakautuneet maantieteellisesti erittäin epätasapuolisesti, sillä johtajista neljä on Yhdistyneen kuningaskunnan kansalaisia ja lisäksi heidän joukossaan on yksi Ranskan, Espanjan, Belgian, Tanskan, Kreikan, Irlannin ja Italian kansalainen;

                  10.

                  katsoo, että johtajien ja yksikköjen päällikköjen sukupuolitasapaino on yhä erittäin huono (72 prosenttia miehiä ja 28 prosenttia naisia); panee tyytyväisenä merkille, että naisten osuus AD-tason viroissa kasvaa; pitää kuitenkin tärkeänä, että henkilöstön maantieteellinen jakauma on tasapainoinen kaikilla tasoilla; pyytää tilintarkastustuomioistuinta antamaan tietoa myös henkilöstön jakautumisesta kansallisuuden mukaan;

                  11.

                  pyytää tilintarkastustuomioistuinta varmistamaan, että sen henkilöstöllä ja jäsenillä on tulevaisuudessa parhaat mahdolliset työskentelyolosuhteet; kannustaa tilintarkastustuomioistuinta selvittämään, mitä voidaan oppia hiljattain paljastuneesta häirintätapauksesta ja oliko tilintarkastustuomioistuimen tutkinnassa soveltama menettely täysin tilintarkastustuomioistuimen työjärjestyksen mukainen;

                  12.

                  kehottaa toteuttamaan ennalta ehkäiseviä toimenpiteitä työpaikkahäirinnän torjumiseksi ja pyytää yksityiskohtaiset tiedot toteutetuista toimenpiteistä, jotka koskevat tilintarkastustuomioistuimen jäsenten kabineteissa työskentelevää henkilöstöä;

                  13.

                  onnittelee tilintarkastustuomioistuinta sen käännösosaston erittäin tehokkaasta toiminnasta ja K3-rakennuksen valmistumisesta aikataulun mukaan ja talousarviossa pysyen;

                  14.

                  pyytää tietoa siitä, miksi tilintarkastustuomioistuimen uutta ”Assist”-tietojärjestelmää ei ole otettu käyttöön ja mitä ongelmia on tullut vastaan; pyytää, että tähän mennessä syntyneet ja todennäköiset tulevat kustannukset eritellään, ja pyytää tietoa siitä, milloin tietojärjestelmä tullaan todennäköisesti ottamaan käyttöön;

                  15.

                  panee merkille, että tilintarkastustuomioistuin suoritti vuonna 2011 yhteensä 379 tarkastuskäyntiä, joista 343 jäsenvaltioissa ja 36 kolmansissa maissa; pyytää tilintarkastustuomioistuinta lisäämään paikalla toimitettavien tarkastusten lukumäärää ja vaikuttavuutta;

                  16.

                  panee merkille, että vuonna 2011 tilintarkastustuomioistuin ilmoitti seitsemän tilintarkastustyöhönsä perustuvaa petosepäilyä Euroopan petostentorjuntavirastolle (OLAF); toteaa, että kahdesta näistä tapauksista OLAF päätti käynnistää tutkinnan ja että tutkinnat ovat vielä kesken; pyytää tilintarkastustuomioistuinta selventämään, ilmentävätkö OLAFille ilmoitettujen tapausten määrä ja tutkinnan kohteeksi päätyvien tapausten prosenttiosuus unionin varojen käyttöön liittyvää todellista korruption määrää ja mitä toimenpiteitä se ehdottaa OLAFille ilmoitettujen ja tutkinnan kohteeksi päätyvien tapausten määrän kasvattamiseksi, jos vastaus on kielteinen;

                  17.

                  panee lisäksi merkille, että vuonna 2011 tilintarkastustuomioistuin toimitti OLAFin käsiteltäviksi 17 mahdollista petosepäilytapausta, jotka perustuivat tilintarkastustuomioistuimen saamiin ilmiantokirjeisiin; tukee tilintarkastustuomioistuimen jatkuvaa tiivistä yhteistyötä OLAFin kanssa ja kehottaa tilintarkastustuomioistuinta arvioimaan, voidaanko tätä lukua kasvattaa ja miten se voisi tapahtua ajatellen tilintarkastustuomioistuimen yleistä imagoa, toimintaa ja tehokkuutta tällä alalla;

                  18.

                  pitää ilahduttavana yhteistyötä tilintarkastustuomioistuimen ja parlamentin talousarvion valvontavaliokunnan välillä, edellisen vuoden vastuuvapauspäätöslauselman selkeää seurantaa ja parlamentin pyyntöihin liittyvää säännöllistä palautetta;

                  19.

                  panee merkille sisäisen tarkastuksen suorittaman seurannan, jossa havaittiin, että jo olemassa olevassa sisäisessä valvonnassa on tapahtunut edistystä ja että tarkastuksen kohteena olevat yksiköt ovat toteuttaneet toimia sovittujen toimintasuunnitelmien täytäntöönpanemiseksi; pyytää antamaan tietoa toteutetuista toimenpiteistä ja kyseisten yksikköjen saavuttamista tuloksista;

                  20.

                  panee tyytyväisenä merkille Euroopan tilintarkastustuomioistuimen erityiskertomuksiin liittyvän seurantakertomuksen (erityiskertomus nro 19/2012) julkaisemisen;

                  21.

                  odottaa saavansa vuoden 2012 toimintakertomuksessa yhteenvedon keskeisistä päätelmistä, joita on tehty sisäisen tarkastuksen jälkitarkastusten seurannasta ja vaikutuksista, joita nämä muutokset ovat saaneet aikaan tilintarkastustuomioistuimen sisäisessä valvonnassa;

                  22.

                  panee merkille, että tilintarkastustuomioistuimen vuosien 2009–2013 yleisstrategian väliarvioinnissa todettiin, että keskeisiä prosesseja seurataan ja saavutetusta edistyksestä raportoidaan tarkasti;

                  23.

                  odottaa mielenkiinnolla tilintarkastustuomioistuimen toista vertaisarviointia, joka käynnistetään vuonna 2013 ja jossa keskitytään erityisesti tilintarkastustuomioistuimen toiminnantarkastuskäytäntöön; pyytää tietoja vuonna 2012 toteutetun ensimmäisen vertaisarvioinnin päätelmien täytäntöönpanosta;

                  24.

                  yhtyy sisäisen tarkastuksen suositukseen, jonka mukaan olisi luotava uudet keskeiset tulosindikaattorit kyseisen strategian täytäntöönpanon mittaamiseksi.

         (1)  EUVL L 68, 15.3.2011.

         (2)  EUVL C 348, 14.11.2012, s. 1.

         (3)  EUVL C 344, 12.11.2012, s. 1.

         (4)  EUVL C 348, 14.11.2012, s. 130.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.


title: 2011/606/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä maailmanlaajuisen satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä maailmanlaajuisen satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/232

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä maailmanlaajuisen satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2009
   (2011/606/EU)
   EUROOPAN PARLAMENTTI, joka

               —

               ottaa huomioon maailmanlaajuisen satelliittinavigointijärjestelmän (GNSS) Euroopan valvontaviranomaisen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2009 sekä viranomaisen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetun neuvoston asetuksen (EY) N:o 1321/2004 (3) ja erityisesti sen 12 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0103/2011),

               1.

               myöntää maailmanlaajuisen satelliittinavigointijärjestelmän (GNSS) Euroopan valvontaviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan GNSS-viraston (entinen Euroopan valvontaviranomainen) toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 114.

      (2)  EYVL L 248, 16.9.2002, s. 1.

      (3)  EUVL L 246, 20.7.2004, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä maailmanlaajuisen satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon maailmanlaajuisen satelliittinavigointijärjestelmän (GNSS) Euroopan valvontaviranomaisen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2009 sekä viranomaisen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetun neuvoston asetuksen (EY) N:o 1321/2004 (3) ja erityisesti sen 12 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0103/2011),

                  A.

                  ottaa huomioon, että maailmanlaajuisen satelliittinavigointijärjestelmän (GNSS) Euroopan viranomaisesta tuli taloudellisesti itsenäinen vuonna 2006,

                  B.

                  ottaa huomioon, että tilintarkastustuomioistuin ilmoitti, ettei se voinut antaa lausumaa valvontaviranomaisen tilinpäätöksestä varainhoitovuodelta 2007, ja huomauttaa, että Galileo-hankkeen koko rakennetta tarkistettiin vuonna 2007 ja että viranomaisen tilinpäätös laadittiin hauraassa oikeudellisessa ympäristössä,

                  C.

                  ottaa huomioon, että tilintarkastustuomioistuin liitti huomioita tarkastuslausumaansa varainhoitovuoden 2008 tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta,

                  D.

                  ottaa huomioon, että parlamentti myönsi 5. toukokuuta 2010 viranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa se muun muassa

                              —

                              piti valitettavana, että tilintarkastustuomioistuin liitti huomioita tarkastuslausumaansa varainhoitovuoden 2008 tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta;

                              —

                              oli huolissaan siitä, että vaikka asetuksen (EY) N:o 683/2008 (6) perusteella 1. tammikuuta 2009 alkaen komissio vastaa varojen hallinnoinnista ja eurooppalaisten satelliittinavigointiohjelmien (EGNOS ja Galileo) täytäntöönpanosta, toimintoja tai omaisuutta ei ollut siirretty komissiolle vielä vuoden 2008 loppuun mennessä eikä uutta komission ja viranomaisen välistä vastuujakoa ollut otettu huomioon kummankaan tilinpäätöksissä,

                  E.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  F.

                  ottaa huomioon, että viranomaisen määrärahat vuonna 2009 olivat 44 400 000 euroa eli ne olivat 64 prosenttia pienemmät kuin varainhoitovuonna 2008,

         Talousarvio- ja varainhallinto

                  1.

                  pitää myönteisenä, että asetuksen (EY) N:o 683/2008 voimaantulon jälkeen useimmat EGNOS- ja Galileo-ohjelmiin liittyvät toiminnot ja omaisuuserät siirrettiin komissiolle joulukuussa 2009; toteaa, että toimintojen ja omaisuuden jäljellä oleva osa oli määrä siirtää vuonna 2010;

                  2.

                  panee merkille tilintarkastustuomioistuimen toteamuksen, että seitsemänteen puiteohjelmaan kuuluvan Galileon ensimmäiseen ehdotuspyyntöön perustuvassa avustusmenettelyssä (17 500 000 euroa) ei julkaistu eikä tarkastettu menettelystä poissulkemisen perusteita, ja että viranomainen ei ollut järjestelmällisesti dokumentoinut, että se oli tarkistanut pk-yrityksiin sovellettavien kelpoisuusperusteiden täyttymisen erääseen aihealueeseen osallistuvien mahdollisten edunsaajien kohdalla;

                  3.

                  toteaa lisäksi, että viranomaisen 31. maaliskuuta 2010 julkaisema lopullinen talousarvio ei sisältänyt hallintoneuvoston hyväksymää vuoden 2009 lopullista talousarviota eikä viranomaisen tuloja; vaatii viranomaista korjaamaan tilanteen ja tiedottamaan muutoksesta vastuuvapauden myöntävälle viranomaiselle;

         Henkilöstö

                  4.

                  pitää valitettavana, että henkilöstön valintamenettelyissä on puutteita, jotka vaarantavat menettelyjen seurattavuuden; panee merkille, että tilintarkastustuomioistuin raportoi neljän tarkastamansa henkilöstövalintamenettelyn osalta, että se ei löytänyt näyttöä siitä, että valintaperusteiden painotukset ja vähimmäisvaatimukset, joiden täytyttyä hakija voitiin kutsua kirjallisiin kokeisiin ja haastatteluun, olisi vahvistettu ennen arviointiprosessin alkua; panee merkille, että näyttöä ei saatu myöskään siitä, että kirjallisten kokeiden ja haastattelujen kysymykset olisi laadittu ennen jatkoon selvinneitä hakijoita koskevan luettelon laatimista; kehottaa viranomaista korjaamaan tilanteen valintamenettelyjä parantamalla;

                  5.

                  korostaa, että on tarpeen korjata puutteet, jotka koskevat kelpoisuusvaatimusten soveltamista tasapuolisen kohtelun periaatteen mukaisesti niissä rekrytointimenettelyissä, jotka ovat avoimet sekä sisäisille että ulkopuolisille hakijoille; panee merkille tilintarkastustuomioistuimen toteamuksen, että yhden tarkastetun palvelukseenottomenettelyn osalta havaittiin, että erään hakijan oli katsottu voivan osallistua menettelyyn, vaikka alusta lähtien oli ollut selvää, että hän ei täyttänyt valintaperusteita, vaan oli sisäinen hakija;

         Sisäinen tarkastus

                  6.

                  toteaa, että sisäinen tarkastus toimitti tarkastuksen marraskuussa 2007 ja seurantatarkastukset lokakuussa 2008 ja joulukuussa 2009; panee merkille, että vielä toteuttamatta olevat kaksi tärkeää sisäisen tarkastuksen suositusta liittyvät arkaluontoisiin tehtäviin ja työnkuvauksiin;

                  7.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (7).

         (1)  EUVL C 338, 14.12.2010, s. 114.

         (2)  EYVL L 248, 16.9.2002, s. 1.

         (3)  EUVL L 246, 20.7.2004, s. 1.

         (4)  EYVL L 357, 31.12.2002, s. 72.

         (5)  EUVL L 252, 25.9.2010, s. 218.

         (6)  Euroopan parlamentin ja neuvoston asetus (EY) N:o 683/2008, annettu 9. heinäkuuta 2008, eurooppalaisten satelliittinavigointiohjelmien (EGNOS ja Galileo) toteuttamisesta (EUVL L 196, 24.7.2008, s. 1).

         (7)  Hyväksytyt tekstit, P7_TA(2011)0163 (katso tämän virallisen lehden sivu 269).